સામાન્યતઃ પ્રત્યેક સ્ત્રીના ગર્ભધારણના સમયથીજ પ્રસુતિના સમય તારીખ વિશે ખ્યાલ ધરાવતી હોય છે. એટલે પ્રસૂતિના લગભગ બે-ત્રણ માસ અગાઉ થી જો થોડુ આયોજન વિચારી લેવાય તો આવનારી પ્રસૂતિ ખૂબ સરળ શાંતિમય અને આનંદદાયક બની રહે છે. વળી, નવજાત શિશુઓ સામાન્યતઃ સમયસર હોતા નથી!! નિયત તારીખની થોડુ આગળ કે પાછળ આવી જવુ એ એમની આદત ગણી શકાય! અને એટલા જ માટે પુખ્ત મનુષ્ય તરીકે પ્રત્યેક ભાવિ માતા-પિતા યુગલે ભાવિ પ્રસંગ માટે વિવિધ સમીકરણો વિચારી રાખવા જ રહ્યાં!!